LidanRubinov/Halacha-QA huggingface dataset:
שאלה: איסור לינה באותו בית: לרב, רציתי לשאול במקרה שאני מתארחת בשבת בבית של חבר שלי, וכל המשפחה נמצאת גם, האם יש איסור שנישן באותו בית?
תשובה: ב"ה, לא לישון באותו בית, או את או הוא ישן בבית אחר. דני ארגמן
שאלה: חוג חתם סופר: עליכם האם כשרות "חוג חתם סופר נחשבת לרמת הבד"צ או פחות? האם אפשר לסמוך על המוצרים בהשגחתם?
תשובה: איננו נוהגים לכתוב על גופי כשרות אחרים חוות דעת כללית. אפשר תמיד לראות את ההכשרים המומלצים ע"י
שאלה: כשרות דובדבנים: האם ניתן לצרוך דובדבנים ממשק רמת רחל?
תשובה: איני מתייחס ספציפי לרמת רחל. הכל לפי ההכשר. ובפרט בשנת שמיטה. צריך שיהיה על המוצר הכשר ברור ומוסמך. השנה נוסף על חשש של ערלה יש חשש של איסורי שביעית. תרומות ומעשרות אפשר להפריש לבד במידת הצורך
שאלה: סרטים: הרב. איך אפשר לעבוד על היצר שלא לראות סרטים? במיוחד עכשיו בחופש, שיש פיתוי יותר גדול! מראש.
תשובה: קשה מאוד מאוד רק לחסום את עצמנו מדברים שמפתים אותנו. הפתרון הוא למלא את הראש ואת הזמן בדברים אחרים שמעניינים אותנו ומשמחים אותנו. אם תשב בבית ותשתעמם, לא תוכל להתחזק ולהימנע מסרטים. אבל אם תהיה עסוק: תתנדב, תעבוד, תעשה דברים טובים עם חברים, תעזור בבית או במקומות אחרים. לא תחשוב בכלל על סרטים, וגם אם תחשוב תוכל בקלות לסלק מחשבות כאלה. התורה אומרת על הבור שאליו נזרק יוסף: "והבור ריק אין בו מים". אומרים ח : "אבל נחשים ועקרבים היו בבור". כלומר באדם שאין לו תוכן אמתי ומעניין   מים (תורה וכד ) נכנסים  נחשים ועקרבים    מחשבות רעות ויצרים. תמלא את ה בור  שלך ב מים  וממילא לא יהיה בו מקום לדברים אחרים.
שאלה: סרפד: אני מעוניינת לקחת סרפד-סוג של צמח מרפא. ואני מעוניינת לדעת, יש כשרות על דברים שכאלה? מבחינת שמיטה גוקים.
תשובה: יש בחניות טבע עלי סרפד עם הכשר.
שאלה: קמעות: רציתי לשאול מה עמדת היהדות בנוגע לקמעות. כשמייחסים לחפץ כוחות סגוליים או תכונות מסויימות, זה לא סותר את המצווה מספר שמות "לא תעשה לך פסל, וכל תמונה"? זאת מצווה האוסרת על האדם לעשות לעצמו פסל גם אם אין בכוונה לעבדו. אם אדם מאמין שיש חפץ שיכול להקנות לו משהו (בריאות, הצלחה, הגנה וכו ) זה לא עובר על האיסור?
תשובה: וברכת ד  קמע יהודי כמעט ולא נמצא. הקמיעות היהודיות הוא רק מאדם שגדולי ישראל הסכימו עליו וכן הקמיע ידוע שהוא מועיל. אין מושג של קניית קמע. כל הקמעות הנקנים בטענה שיש בהם כוחות הם דברים בטלים. בברכת התורה והארץ יהודה הלוי עמיחי מכון התורה והארץ
שאלה: תפילין וחזרה בתשובה: -איפה אפשר במקום כשר ואמין לבדוק את התפילין שלי? -אני בשלבים ראשונים של התחזקות והתחלתי לשמור שבת ולהניח תפילין ולהילחם בעיינים ובשמירת הברית. אני מאוד רוצה ללמוד תורה מספרים, יש לי קצת ספרי מוסר בבית וספר הלכות לשון הרע שאני לומד אותו, וקניתי ספר קיצור שולחן ערוך אבל די קשה לי ללמוד ממנו ואני לא מבין הרבה דברים. רציתי לשאול אם יש ספר הלכות כללי בשפה יותר פשוטה למישהו מתחיל כמוני? -ואיזה עוד דברים מישהו כמוני שלא למד בישיבה אף פעם יכול לקבל על עצמו ללמוד בבית. למשל משניות, פרקי אבות, אני יוכל ללמוד דברים כאלה?
תשובה: א. כדאי לשאול את הרב במקום מגורך על סופר סתם ירא שמים. ב. מאוד חשוב בשלב כזה להתחבר לתלמיד חכמים שידריך אותך ויפנה אותך ללימוד שמתאים לרמתך. אם תרצה תפנה אלי ואנסה לכוון אותך לתלמיד חכמים במקום מגוריך. ברכה והצלחה. ירון דוראני. 0508761886
שאלה: חשש גזל: אני וחבריי עובדים בישיבה התיכונית בה למדנו ומסדרים אותה לקראת השנה החדשה. בעקבות הכנת וצביעת הכיתות מצאנו הרבה מחברות וספרים. חלק מהמחברות היו כמעט ממש ריקות וממש חבל לזרוק אותם ואב הבית אמר לנו שאפשר לקחת אותם לבית מי שרוצה כי מבחינתו זה הפקר. השאלה הרב אם אפשר להשתמש במחברות הללו או שהם לא הפקר וזה גזל למרות שעברו עשרה ימים מאז תום הלימודים וזה נראה שלאף תלמיד לא היה אכפת ממחברות אלו.(לחלק מהמחברות היו שמות עליהם) אשמח הרב לתשובה מה הדין?
תשובה: במקרה זה, כיוון שיש סבירות גבוהה מאוד שאכן מדובר בהפקרה, ומדובר במחברות מהשנה שעברה - זו אינה השבת אבידה, וגם לא ייאוש (שההלכה מניחה שלא מתחולל במקום בו רשום השם), כי אם הפקרה - והדבר מותר.
שאלה: לימוד תורה: האם שאני קורא סיפורים על גדולי ישראל אני מקיים מצוות לימוד תורה? והאם שאנחנו קוראים בתורה בשני וחמישי אנו מקיימים מצוות לימוד תורה?
תשובה: נראה לי (לצערי, לא מצאתי לכך מקורות) שיש מצוות לימוד תורה ממש, עליה מברכים ברכות התורה: כאן מדובר רק במקורות מקודשים: תנ"ך ומפרשיו וכן דברי ח השונים ומפרשיהם. יש גם עיסוק ראוי בדברי מוסר, חיזוק לאמונה וקיום מצוות שמתבססים על משלים וסיפורים - אלו לא דברי תורה שניתן לברך עליהם ברכת התורה, אבל אלו דברים שהעיסוק בהם ראוי לכתחילה, אין לראות בכך ביטול תורה. לסיכום: ראוי ליהודי להקדיש מזמנו ללימוד תורה ממקורות התורה. עם זאת במידה ויש לימוד אחר שממלא אותו שמחה ומעניק לו כוח לאהבה תורה ויראת שמים יקדיש חלק מזמנו ללימוד זה גם כשמדובר בסיפורים על גדולי ישראל. פשוט שבקריאת התורה בציבור מקיימים מצוות לימוד תורה (בתנאי שמקשיבים בתשומת לב) שהרי על קריאה זו מברכים לפניה ואחריה.
שאלה: שני סוגים של פודרה באותה מברשת: לכבוד הרב!יש לי פודרה יקרה שקניתי לשבת (עם אישור של רב שזה אבקה שלא נדבקת וצובעת וכו) ופודרה רגילה ליוםיום.האם אני יכולה להשתמש באותה המברשת עבור שתיהן? או שאם יש אולי שאריות של הפודרה הרגילה על המברשת ואז בשבת כשאני אשתמש בפודרה של שבת זה ידבק אליה וככה זה יצבע? אני מקווה שהסברתי באופן מובן.
תשובה: כיוון שלא ודאי שהדבר יקרה, אזי זהו דין דבר שאינו מתכוון ומותר
שאלה: כשרות הכלים: מחבת חלבי שלא בושל בה מאכל חלבי בימים האחרונים, ומתבשל בה מאכל פרווה כרגע- כוסתה במכסה פרווה. האם המכסה עכשיו נחשב חלבי?
תשובה: המכסה אינו נעשה חלבי בצורה כזו, כי אין שום אדים חלביים העולים למעלה והופכים אותו לכזה.
שאלה: תחנון במניין: כבוד הרב אני לרוב מתפלל תפילת מנחה במניין אשר לא אומרים בו משום מה תחנון באף יום שהוא. ברצוני לדעת מה ההלכה בעניין זה,האם להגיד תחנון ביחיד לאחר התפילה או דרך פעולה אחרת?
תשובה: ראשית, ישנם מנהגים שלא אומרים תחנון במנחה. אני כמובן לא יודע לומר האם במניין שאתה מתפלל הדבר נובע ממנהג משמעותי, או מזלזול בהלכה. לכאורה, יש מקום לומר באופן אישי את התחנון (לא יג מידות). אולם כל זה רק אם הדבר אינו מביא למחלוקת, או לערעור כלשהו במניין.
שאלה: מה ההבדל בן משמח חתן וכלה ל משמח חתן עם הכלה?: לרב עוזיאל למה ב7 ברכות אחת אומרים משמח חתן וכלה ו אחרת אומרים משמע חתן עם הכלה מה ההבדל? תומר
תשובה: ב"ה שאלת שאלה יפה! ייש"כ. הראשונה מסיימים "משמח חתן וכלה" שזו בקשה מה  שהוא ישמח את החתן והוא ישמח את הכלה ואנו מבקשים רחמים מה  שישמח את החתן במה שראוי לו כחתן וישמח את הכלה במה שראוי לה ככלה מפני שדרכו של ה  לא כדרך ב"ו שאנו משמחים בדבר אחד את שניהם למשל אתה קונה מתנה המתנה היא עבור שניהם או שאתה רוקד ושר להם יחד. אבל כלפי הקב"ה הוא משמח כל אחד בנפרד במה שראוי לו כפי לשון הברכה עצמה "כשמחך יצירך בגן עדן מקדם" בלשון יחיד. ו השניה "משמח חתן עם הכלה" הברכה היא דרך שבח והודאה לה  על עצם הביחד שלהם שכעת הם יחידה אחת כמומחנה אחד. אגב, סופי התבות של הברכה הם מחנ"ה- משמח חתן עם הכלה - שכעת הם מחנה אחד ועל זה התפלל דוד בתהילים ואמר " אם תחנה עלי מחנה לא יירא לבי אם תקום עלי מלחמה בזאת אני בוטח " ולכן יש מוסיפים אחרי עניית אמן על הברכה את המילה ומצליח שהשמחה של הביחד תהיה מוצלחת. ובכיוון חשיבה זה פירשו רש"י בכתובות דף ח האבודרהם את הברכה. מזל טוב, עוזיאל אליהו.
שאלה: אמונה: בעוד מאתיים שנה העולם נגמר?: לכבוד הרב! יש לי 2 שאלות שמציקות לי מאוד: 1. שמעתי שלפי הקבלה הם אומרים שעוד 200 שנה (פחות או יותר) העולם ייחרב, ושיש 7 עולמות ואנחנו בעולם הרביעי משהו כזה. אני לא יודעת מה נכון ואם זה מדויק, אבל אומרים שהשם בונה עולמות ומחרבם, חשבתי על העניין הזה הרבה וזה גרם לי לחשוב על החיים ובשביל מה להתקדם אם גם ככה עוד כמה שנים הכל ייהרס?? מה בשביל מה אנחנו עובדים אז? בשביל מה המצוות?.(אני יודעת שהקב"ה נתן לנו תורה ומצוות בשביל העולם הבא שלנו,אני בעצם דואגת לעצמי אבל עוד עשרות שנים הכול ייהרס, מה יהיה על השאר, הדורות הבאים?.) בשביל מה להוליד ילדים? בשביל מה לצפות למשיח.(ירדה לי האמונה בביאת המשיח, כי העולם מורכב אז לכן השם יחריב אותו) זאת אומרת מה ה"קטע" של הקב"ה בהחרבת עולמות? למה הקב"ה עושה את זה? 2. עוד דבר שמציק לי-למה אנשים אומרים יהיה טוב? איך אפשר לומר לאדם שהבן שלו כמעט כמו צמח יהיה טוב? איך אפשר להגיד יהיה טוב כששומעים בשורה רעה כמו מוות ולהגיד יהיה טוב? איזה טוב הם רואים פה עכשיו? ובכלל בכול דבר, זה נכון לומר כך? " יהיה טוב". אשמח לתשובה העניין מאוד מציק לי!
תשובה: אפילו הקבלה לא יודעת מה יהיה בעוד מאתיים שנה. אמנם בח כתוב שלאחר 6000 שנה העולם ייחרב, אולם אין אנו יודעים עד תום מהי המשמעות של דברי ח אלה, ומה באמת יקרה. לכן, כל גדולי ישראל התעלמו לחלוטין מהשאלה מה יהיה בעוד כמה מאות שנים, והעניקו משמעות ליצירה שלנו ולחיים שלנו מצד עצמם, ומצד ההנחה כי עומדות בפנינו עוד שנים רבות של משמעות, ולא בגלל העובדה שעלול להיות משהו (שכאמור, אנחנו בכלל לא מבינים מהו אותו הדבר) להתמלא בפחדים מפני העתיד לבוא. לכן גם אין לנו שאלות של "למה הקב"ה עושה את זה", כי אנחנו לא יודעים לומר כלל מה הוא בכלל עושה או יעשה, ואי אפשר לשאול שאלות על הנחות כאלה. לגבי "יהיה טוב": אם האנשים אומרים בוודאות שיהיה טוב - הם פשוט לא צודקים. הם לא יודעים מה יהיה ואיך יהיה, ולכן כל קביעה עובדתית ביחס לעתיד היא כאמור לא נכונה. ברם, בדרך אנשים אומרים זאת כברכה, כלומר: הם מאחלים האחד לשני כי יהיה טוב, וכי הברכה הזו שהם מברכים תמשוך את השפע מריבונו של עולם ותביא אותו לעולם. יפה הדבר שבני אדם מברכים האחד את השני, וחפצים כי יהיה טוב. והרבה שמחה
שאלה: טהרה אחרי לידה: הרב, ב"ה ילדתי את בני הבכור לפני חודש וחצי. אנחנו נוהגים כתימנים. התחלתי בשבוע שעבר לספור 7 נקיים (מנסה בפעם העשירית כבר) ומקווה שאצליח סופסוף לטבול! 1. אני עדיין מרגישה כאבים באיזור התפרים, ומאוד פוחדת להיות ביחד עם בעלי. מה אפשר לעשות כדי להקל? 2. האם יש תנוחות שמקלות? קראתי שתנוחת כפיות מקלה אחרי לידה, אבל היא לא פנים אל פנים ואני זוכרת מההדרכת כלות- שאולי זה אסור? 3. התינוק שלנו עדיין ישן איתנו בחדר, האם מותר להיות ביחד כשהוא ישן לידינו? 4. אני יודעת שהביוץ שלי הוא מאוד מוקדם, ולכן כדי להיכנס להריון התייעצנו עם רב שנתן התר להתחיל הפסק אחרי יומיים של מחזור. האם מותר באופן מודע למנוע הריון (לחצי שנה בערך) על ידי כך שאני עושה הפסק רגיל, אחרי 4-5 ימים? איך עלי לנהוג? ענבלילי
תשובה: ראשית, ברכות רבות לרגל הלידה. זכו בברכת שמיים ובמציאת חן הדדית. השאלות שאת שואלת מערבות נושאים רבניים ונושאים רפואיים, וצריך להבחין בין שני הדברים.  א. אם יש לך כאבים בתחום התפרים - הכתובת היא כמובן רופאים. אם השאלה ההלכתית היא האם בשעה שאת טובלת קיימת חובה לקיים יחסים כשכואב לך ואת חוששת - התשובה היא שבוודאי אין חובה לעשות זאת, ואת לא צריכה לכפות את עצמך לעשות דברים שעדיין לא מתאימים לך.  ב. כל התנוחות המוסכמות על בני הזוג - מותרות מבחינה הלכתית.  ג. כאשר מדובר בתינוק כה קטן שאין לו שום יכולת לפגוע בצניעות או שמשהו יפגע בו - הדבר מותר.  ד. בוודאי שמותר לעשות הפסק מאוחר יותר, אבל כדאי שזו תהיה החלטה זוגית משותפת. צריך גם לדעת כמובן שאין ביטחון מוחלט. ושוב הרבה שמחה
שאלה: כיבוד אב: לך כבוד הרב לפני כמה ימים אבא שלי דיבר איתי בנוגע על זה שאני מאריך בתפילה יותר מידי ולא צריך ל השתגע אפשר להתפלל רגיל 3 דקות הבעיה שהדברים התגלגלו וכתוצאה מכך היה ריב השאלה היא האם מותר לי להתפלל תפילת נדבה שאני בבית כנסת עם אבי ושאני יגיע הביתה אני אתפלל מנחה או ערבית (שמונה עשרה) בכוונה לבד בחדר שלי?ובכללי מה עושים בסיטואציה כזאת? (:
תשובה: אני מבקש בראש ובראשונה שלא להיכנס למריבה משפחתית. נראה לי כי הדבר צריך להיעשות ביניכם, כאשר שניכם מבינים שהמטרה היא לטובה, לאמור: גם עמדתו של אבא שלך יונקת מהרצון שיהיה לך טוב ושאתה לא תתמכר לעצבנות בנושא התפילה, וגם כמובן לך יש מגמה טובה - להתפלל כראוי. כששני הצדדים מכירים בכך שיש מגמה טובה לשניהם - אפשר למצוא דרך שהיא מקובלת על שניהם. הפיתרון שאתה מציע אינו פיתרון טוב משתי סיבות:  א. הוא לסובב את אביך בכחש, ולא משהו אמיתי ושקוף שמתחולל ביניכם.  ב. אין תפילת נדבה לפני תפילת חובה. על כן, יהיה נכון כאמור לחפש דרך אחרת שהיא משותפת יותר. והרבה ושמחה
שאלה: יחוד בלב הים: האם חל איסור כלשהו לצאת לשייט בלב הים לכמה שעות עם בוס ועוד בנאדם שתחתיו פלוס 20 בנות מהמשרד אשר רובן נשואות. ואם כן מהי ההקלה בזה??
תשובה: ברמה העקרונית, בוודאי ייחוד אסור גם בלב ים. בנוגע לנושא עצמו: לכאורה, היה מקום להקל בזה בהלכה, כאשר מדובר על שני גברים והרבה נשים. אולם למעשה, הדבר נראה לי מאוד מגונה. העובדה שהן נשואות אינה מהווה סיבה לקולא אלא לחומרא.
שאלה: כשרות עוף: האם עוף ירושלים שנשחט במשחטת עטרות א.ת. צפוני כשר. כתוב באישור הרבנות הראשית
תשובה: 1. במשחטת עטרות שוחטים 5 הכשרים שונים. 2. מצ"ב רשימת המומלצים שלנו. 3. במידה וכתוב כפי שציינת, יתכן וזה זיוף נודה לך אם תוכלי לשלוח לנו לדוא"ל misrad kosharot.co.il תמונה עם הכיתוב ע"ג המוצר
שאלה: חלב ופרווה ובשרי: האם מותר לאכול עוגת פרווה שנעשתה בכלים בשריים לא בן יומם קרים עם נס קפה העוגה נאפתה בתנור בשרי שעברו כבר 24 שעו ת ויותר מאז שנצלה בו עוף
שאלה: מזלות - יש דבר כזה?:!!! קודם כל ע-נ-ק-י-ת על האתר הזה!!! אני לא כל כך יודעת מה תפקידם של המזלות אבל אני כבר כמה שנים שלא מאמינה במזלות.האם זה כפירה?? מה תפקידם של המזלות בעצם? הרי אלוקים משגיח על העולם וברצונו לתת.אז מה פה המזלות קשורות? למה אנשים אומרים "היה לי מזל" על משו שקרה.הרי זה השגחת ה. ה רצה ככה ולכן ככה זה נעשתה. הרבה פעמים יצא לי לשמוע מאנשים שקשה להם בכלכלה, בבריאות, במשפחה שאין להם מזל בחיים!! מה זאת אומרת אין להם מזל בחיים?? הרי זה ה שמנהל אותם בצורה כזו. ועוד דבר. אנשים שאומרים כל הזמן שאין להם מזל בדבר מסויים, נגיד בעבודה.הרי זה לא נכון לומר ככה.אני יודעת שמציאת עבודה זה סיעתא דשמאיה גדולה ואם רוצים להשיג את המטרה צריך גם לעשות פעולה גשמית להשקיע, לטרוח, לפעול.וכמובן לא לשבת בחיבוק ידיים ולחכות עד שה יתן עבודה משמיים.ואם הדבר לא הולך אז כנירא שזה סימן מה שלא מגיע לו עבודה בנתיים או עדיף שלא יהיה לו עבודה.כלומר "הכל לטובה". אני מקווה שהבנתם אותי!! שוב ענקית!!
תשובה: שאלת שאלה חשובה מאד ואנסה להבהיר קצת את המושגים.  מזלות  במובן של  כוכבים  הם בודאי חסרי משמעות. אין לכוכבים שום השפעה על מה שקורה בעולם, מעבר לחוקי הפיזיקה. אמנם, בלשון ח  מזל  הוא הייעוד והשליחות של האדם בעולם. הגמרא אומרת ש בני חיי ומזוני  - ילדים, אורך החיים והפרנסה - אינם תלויים ב זכות  - כלומר בשאלה האם האדם צדיק או רשע, אלא ב מזל  - כלומר בייעוד של האדם בעולם. יש אנשים ש אין להם מזל, כלומר, היעוד שלהם בעולם הוא לפעול מתוך קושי, מתוך מצוקה. אין זה עונש, אלא זהו התפקיד שבורא עולם ייעד להם בעולם. איננו מבינים את השיקולים האלוקיים אלא כמו שכתבת - אנו בטוחים שכך זה הכי נכון והכי אמיתי והכי טוב עבורם ועבור כל העולם כולו ברכה והצלחה טוביה tsbias1 Gmail.com
שאלה: ירקות עלים של חסלט: בקשר לרשימת ירקות העלים המפוקחים ללא תולעים אצלכם באתר: מה לגבי רמת ההדברה בתוצרת של החברות הנ"ל,לדוגמה: חסה של " "חסלט האם לאחר שטיפה אין שאריות הדברה וכדומה? האם עשיתם ניסויים כאלו?
תשובה: המעבדה שלנו היא מעבדת חרקים אנחנו עובדים עם מעבדות למציאת שאריות חומרי הדברה. בחברה שציינת השאריות שנמצאו תמיד עמדו בתקן הישראלי של היחידה להגנת הצומח במשרד החקלאות
שאלה: נופש בתשעת הימים: רציתי לברר האם מותר לצאת לנופש בבית מלון עם אשתי בתשעת הימים. ויום טוב! אהרון.
תשובה: אם שומרים על המגבלות, לפי אשכנזים או ספרדים, אין מניעה מלצאת לנופש. מצורף קובץ הלכות לתשעת הימים: ( חופשה נעימה. הרב אליקים לבנון www.yelm.co.il
שאלה: שמירת שבת או בית?: הנני בחורה מסורתית (שומרת כשרות ונידה)לאחר פטריתה של אימי התחלתי לשמור שבת.מכיון שבעלי אינו שומר שבת ואף לא מעוניין לשמור שבת ישנם הרבה מריבות וחיכוכים בבית בעקבות כך. בעלי טוען שאני מפלגת את המשפחה בכך שבכל שבת הוא נאלץ לטייל בלעדיי עם בנותנו ושזה הזמן היחידי שיש לנו לבלות איתם. גם משפחתו אינה מרוצה מכך וכנראה משפעיה עליו בעקיפין. אני נמצאת בדילימה.יש לציין שצד שלישי ניסה לדבר איתו אך הוא אינו מעוניין. מה אפשר לעשות במקירה כזה האם שלמות המשפחה יותר חשובה?
תשובה: ישר כחך על החזרה הביתה, לתורה הקדושה ולמצוותיה המאירות. שמירת השבת ושלימות המשפחה, שני ערכים אלו צריכים להיות בשלימות, והנם חשובים מאד. אולם אם הנם זה לעומת זה, שמירת השבת גוברת. אין לחלל שבת עבור בית. על מנת ליישב את ההדורים, אל תחפשי פתרונות בויתור על אחד משני הערכים, אלא בקביעת מסלול ההולך בין שניהם בחכמה ובעדינות. את השבת שמרי, במלא היקפה. ישנם דברים המותרים, כגון טיול רגלי, שיחה וקריאה. זוגיות אינה כפיה הדדית של תפיסות עולם, ועל כן את חופשיה להחליט מהי זהותך הדתית ולשמור שבת ובעלך צריך לכבד זאת ולאפשר לאשתו את בחירותיה ודעותיה. שבו יחד וגבשו קוים בהם השבת אופטימאלית עבורכם, בשיתוף הילדים. עימדי על שלך, שמירת השבת אינה ניתנת לדיון. אך הקשיבי לדבריו ונסי לגבש אופי שיתאים לבחירות שלו, ללא חילול שלך. בע"ה הוא עוד יבחין כמה אור ונחת השבת מביאה, לו ולילדיו. בהצלחה
שאלה: כשרות: 1. צלחת פורצלן חלבית שהנחתי עליה בטעות עוף חם, מה דינה? 2. תבנית שקעים מסיליקון שמילאתי לכתחילא במרק לא רותח בשרי והקפאתי, אפשר להפוך לחלבי? לא מעוניינת בחומרות.
תשובה: א. פורצלן מוגדר כחרסינה   חרס, שאי אפשר להכשיר. לכן, אם העוף היה חם מאד הוא אוסר את הצלחת ואין דרך להכשירה. אפשר להניחה בצד למשך שנה, ואחר כך יהיה אפשר להשתמש בצלחת. ב. אפשר להכשיר את התבנית על ידי הגעלה בתוך מים רותחים. עם זאת, האשכנזים אינם נוהגים להכשיר מבשר לחלב אלא אם כן יש סיבה נוספת, למשל אם מכשירים לפסח, או אם הכלי נטרף.
שאלה: מאבק ציבורי בהופעה של אייל גולן: לרב שרלו אני תושב יקנעם. לאחרונה נודע שהזמר אייל גולן יופיע באירוע העירוני המרכזי של חגיגות ה-65 לעיר. לנוכח פרשיות המין שהזמר הנ"ל היה מעורב בהן, האם נכון לצאת למאבק חברתי שמטרתו ביטול ההופעה?
תשובה: אני לא בקיא בפרטי הפרשה, ולא יודע אם בסופו של דבר כן היו טענות נגדו או לא. צריך להיזהר שלא לרדוף אדם סתם. לפיכך, אני לא יכול לענות על הנושא עצמו. אומר רק במישור העקרוני: בוודאי שלא ראוי שעיר המבקשת לחגוג את שנות קיומה תעמיד במרכז החגיגות זמר שהוא פגום במישור המוסרי. התשתית הקיומית שלנו היא המוסר והיושר, והתעלמות מנושאים אלה מעמידה את העיר במקום שהוא מאוד לא ראוי. על כן, ראוי מאוד להיאבק נגד זה. אדגיש שוב כי אין אני יודע את העובדות, ואיני מתייחס להן עצמן.
שאלה: אולי לא מצצו בברית שלי: שמי יעקוב, אני יליד סמרקנד שנמצאת באוזבקיסטן,נולדתי בשנת תשנ"ד, עליתי בגיל שנתיים, ב"ה אני בעל תשובה תקופה ארוכה (שלוש שנים) את הברית מילה עשו לי כמובן בחו"ל, יש לי צילום ווידאו של הברית ושמתי לב שהמוהל לא עשה מציצת הדם בזמן המילה וגם אמרו לי שהיה דימום רב ובכיתי הרבה, האם יש ממה לחשוש? אשמח לקבל תשובה כדי לצאת מספק אם יש.
תשובה: מציצה נעשית ברגע קט ובמהירות רבה, סביר ביותר שמצלמה לא תקלוט זאת אם מישהו מסתיר זמן קצר וכדומה ולפיכך מצלמה אינה ראיה. אין די בצילום ישן שכזה גם להוציא מוהל מחזקת כשרותו, וזה אינו בגדר מעבירין לאומנא דלא מייץ. על כל פנים, אין לחשוש עתה.
שאלה: עוגיות מרווה: בס:ד רציתי לשאול לגבי עוגיות שוקולד צ יפס של חברת "מרווה" שמיוצרות בחו"ל. לאחרונה הם מייצרים מהדורת פרווה בהשגחת בד"ץ אגודת ישראל. האם יש חשש בישול עכו"ם בזה?
תשובה: נדמה לי שכתוב על האריזה "פת ישראל"
שאלה: פחד מלחיות ולהביא ילדים: אני בחורה צעירה מסורתית מבית חילוני אתאיסטי במקור (משתדלת לשמור שבת לצד הטוב ביותר, משתדלת לשמור כשרות, לעיתים מפשלת קצת.) ונשואה בערך שנה. רציתי לשתף בבעיה שממש מטרידה אותי ואני לא יודעת איך להמשיך את החיים שלי אני לא חושבת שאני רוצה להביא ילדים, אי פעם. העולם הזה כל כך אכזר, וכל שנה יש מלחמה כאן, כל כך הרבה שנאה שלנו אחד את השני ובעיקר- אחרים שונאים אותנו. ברצינות, כל העולם שונא אותנו!!! זה מכניס אותי לחרדה רצינית ומה אם תהיה שואה שנייה? ומה עם מלחמת גוג המגוג שצריכה להגיע? ומה אם יהיה כיבוש של הארץ הזאת ע"י פלסטינאים? בשביל מה להביא ילדים בכלל? בשביל לראות אותם מתים? או במקרה הטוב שיגדלו בפחד? אני פוחדת שהמצב של האנטישמיות רק ילך ויחמיר. איך אני אגדל ילדים בעולם כזה? בפחד כזה? המחשבה שאני עלולה לאבד את בעלי חס ו גם ככה מכניסה אותי לכל כך הרבה חרדות כל הזמן מה יהיה איתי כשיהיה ילד? אני חושבת שאני אשתגע, אני כבר מרגישה שאני משתגעת ובכלל, מה מטרת הקיום אם כולנו נמות בכל מקרה? למה בכלל לחיות? בשביל לחיות בחרדה קיומית כל הזמן? אני לא מבינה את זה. אני אשמח אם תקדיש זמן לענות לי.
תשובה: ב"ה, שאלה כבדת משקל, לא מתאים לענות במייל, אשמח לענות בפלפון 0527710491 דני ארגמן
שאלה: נפילות באינטרנט: לצערי היו לי לאחרונה 2 נפילות באינטרנט, באתרים מקולקלים. כיצד ניתן לתקן זאת? לכבוד הרב.
תשובה: לברר כיצד הגעת לכך, להתודות, להתחרט, לקבל על עצמך שלא לשוב על כך. להמנע מרשת שאינה עם סינון וממדיה חילונית שיש בה חוסר צניעות. אם יש בך כח בלי שתחלש עבודת ד  שלך- יש ערך לצום יום על כך.
שאלה: פחד ממלחמת גוג מגוג: אני שמעתי על מלחמת גוג מגוג שתגיע בדור שלנו שכולם יעמדו לדין וישפטו למעלה על פי מעשיהם וכבר אף אחד לא יהיה בעולם הזה. אני קצת מאוכזב בימים האחרונים כי יש מלא דברים שאני רוצה לעשות בעתיד למשל אני מתכנן לעשות סרטים בעתיד וכל מיני דברים גדולים! ואמרו לי שבעולם הבא זה עולם רוחני שאין בו כלל את הדברים שיש בעולם הזה טלויזיה, סרטים, מלונות וכו.וגם אמרו לי שהמלחמה תגיע ממש בקרוב וזה יקרה לפני שאני אתחתן והביא ילדים וכו.אני מתבאס כזה לאחרונה בגלל זה.אשמח אם תחזור אלי כדי שתסביר ותיתייחס למה שרשמתי
תשובה: תתרחק מכל מי שאומר לך דברים כאלה. ראה סביבך רבנים גדולים וחשובים, מכל הזרמים, לא עוצרים ולא מפסיקים את החיים: בונים ישיבות ובתי ספר, יישובים חדשים, מסגרות כלכליות וחברתיות, לומדים ומלמדים גם תורה וגם פרנסה. אל תבטל תכניות אישיות ולא מקצועיות. תתחתן ותבנה את משפחתך, תלמד ותבטא את עצמך - בעשיה וביצירה. בלבד שכל מעשיך יהיו לשם שמים. בכל הדורות היו בטלנים שהפכו את הבטלנות שלהם לאידאולוגיה, לשם כך הם נאחזו בסיפורים על מלחמות ומהפכות. כבר לפני מאתיים שנה - בימי מלחמות נפוליאון היו מעט מגדולי ישראל שחשבו שאלו ימי גוג ומגוג. גם כשתתחולל מלחמת גוג ומגוג - אין זה סוף העולם, בעזרת ד  נעבור ונתגבר גם על זה. מציע לך לשנן את דברי הרמב"ם בעניין (קרא את הדברים עד הסוף!) ולהתרחק מהשמועות של הבטלנים. הלכות מלכים פרק יב הלכה ב: אמרו חכמים אין בין העולם הזה לימות המשיח אלא שיעבוד מלכיות בלבד, יראה מפשוטן של דברי הנביאים, שבתחילת ימות המשיח תהיה מלחמת גוג ומגוג, ושקודם מלחמת גוג ומגוג יעמוד נביא לישר ישראל ולהכין לבם, שנאמר הנה אנכי שולח לכם את אליה וגו, ואינו בא לא לטמא הטהור, ולא לטהר הטמא, ולא לפסול אנשים שהם בחזקת כשרות, ולא להכשיר מי שהוחזקו פסולין, אלא לשום בעולם, שנאמר והשיב לב אבות על בנים, ויש מן החכמים שאומרים שקודם ביאת המשיח יבא אליהו, וכל אלו הדברים וכיוצא בהן לא ידע אדם איך יהיו עד שיהיו, שדברים סתומין הן אצל הנביאים, גם החכמים אין להם קבלה בדברים אלו, אלא לפי הכרע הפסוקים, ולפיכך יש להם מחלוקת בדברים אלו, ועל כל פנים אין סדור הויית דברים אלו ולא דקדוקיהן עיקר בדת, ולעולם לא יתעסק אדם בדברי ההגדות, ולא יאריך במדרשות האמורים בענינים אלו וכיוצא בהן, ולא ישימם עיקר, שאין מביאין לא לידי יראה ולא לידי אהבה, וכן לא יחשב הקצין, אמרו חכמים תפח רוחם של מחשבי הקצים, אלא יחכה ויאמין בכלל הדבר כמו שבארנו.
שאלה: כובע במקום כיפה: האם זה ר ללכת עם כובע במנקום עם כיפה?
תשובה: מותר, ובלבד שהדבר אינו נובע מרצון להסתיר את היותך ירא שמים
שאלה: רשום במפורש בזהר הקדוש שיש עוד חיים במימדים אחרים.!: האם יש חיים במימדים אחרים? אני לא מבין למה כל כך הרבה שנים עושים דיונים ומתווכחים ולא יודעים אם יש עוד חיים במקומות אחרים.הרי קראתי שבספר הזהר רשום שיש 7 מימדים שונים ואפילו מתוארים את היצורים שם.גמדים עם ראש גדול ואין להם אף וזה גם בדיוק התיאור של מה שאנחנו קוראים היום חייזר.אשמתח אם תחזור אלי
תשובה: לא כל ביטוי בסודות התורה הוא גם כפשוטו. יתכן שיש חיים תבוניים אחרים, יתכן שאין. אין לכך משמעות ערכית לגבינו בסוגיה זו, אנו מצווים לקיים דברי התורה, בכל תפאורה שהיא.
שאלה: חובת נטילת ידים לאחר שירותים: האם ישנה חובה לנטול ידים לאחר הליכה לשירותים או שניתן להסתפק ברחיצת הידים?
תשובה: א. בעיקרון, מספיק שטיפת ידיים. ב. המג"א, סימן ד  סעיף יח, מביא דיעה שיש ליטול 3 פעמים על כל יד. כל אחד יחליט כיצד לנהוג. הרב אליקים לבנון www.yelm.co.il
שאלה: למה צניעות היא הנושא הבוער ביותר?: למה זה הנושא הבוער ביותר באולפנות? אני כבר לא יכולה לשמוע את המילה צניעות. גם כשמדובר בצניעות פנימית! זו הפכה להיות מילה מעיקה ומציקה, שגורמת למתוח את החצאית או לסגור כפתור. האם צמצמנו את המושג הזה לכמה סנטימטרים של בד? למה דווקא צניעות בלבוש מסמלת השתייכות לזרם הדתי? מחוייבות להלכה? יש כל כך הרבה תחומים שאנחנו מפגרים בהם מבחינת מחוייבות להלכה, למה זה הדבר הכי בוער?
תשובה: לך שאלת שאלה יפה וחשובה ואני רוצה להעלות כמה נקודות ביחס אליה קודם כל, בסופו של דבר הבגדים הם בין הדברים שהכי מיצגים אותנו. כשאני פוגש אדם אני לא יכול לדעת האם הוא שומר שבת, האם הוא אוכל כשר והאם הוא מקפיד על איסורי לשון הרע. אני כן רואה מיד האם הוא מקפיד על צניעות. לכן מטבע הדברים  קל  מאד לקטלג אנשים על פי הלבוש והאמת היא שברוב המקרים הקטלוג יהיה נכון. אין הרבה בנות שמקפידות על קלה כבחמורה שהולכות עם גופיה ואין הרבה חילוניות שהולכות באופן קבוע עם חולצות שלשת-רבעי מעבר לכך, את צודקת לגמרי שיש גם נושאים אחרים שאנחנו פחות מקפידים עליהם, ובעצם לכל אדם יש נפילות, אך זה ברור שאנחנו שואפים לתקן את זה. אם אדם יבוא ויעיר לנו שאנחנו לא שמנו לב ושכחנו לברך אז ודאי שנצטער ונתקן את המעוות. לעומת זאת, בגדים אנחנו בוחרים בצורה  מודעת  ואחרי הרבה מחשבה, ולכן כאשר בוחרים שלא על פי ההלכה זה מאד בעייתי. דבר שני, יש לא מעט תחומים שבהם העולם החילוני והעולם הדתי נמצאים ב התנגשות. התחום שבו ההתנגשות היא הכי חזקה הוא תחום הצניעות. התרבות החילונית, התקשורת, המכשירים האלקטרוניים למיניהם כולם מעודדים החצנה של מיניות, כולם מעודדים  חופש  וכן הלאה. לעומת זאת, התורה מחנכת אותנו לאיפוק, לשמירה, לטהרה. כיון שכך במקומות מסוימים שמים דגש על הצניעות כדרך להלחם בחילוניות באופן כללי. (אגב, יש מקומות שבהם שמים דגש על הרבה נושאים אבל כיון שהתחום של הצניעות הוא  רגיש  מאד לכן זה נראה כאילו מדברים על זה כל הזמן) יתכן בהחלט שההתנהלות הזו היא לא טובה ולא בריאה, ובאמת צריך הרבה מחשבה איך לחנך בצורה טובה מצד אחד ומצד שני לא  להעיק  על הנוער היקר שלנו. בהצלחה רבה טוביה tsbias1 gmail.com